গরমের দিনে পা খোলা জুতা বা দুই ফিতার স্যান্ডেলেই মেলে স্বস্তি। আরামের কথা ভেবে এমন জুতা বেছে নেওয়া হলেও পায়ের ত্বকের কিন্তু বারোটা বেজে যায় এ সময়। কারণ, রোদে পুড়ে গিয়ে পায়ের উপরিভাগের ত্বকে সৃষ্টি হয় কালচে দাগের।েৃতবে প্রতিদিন ঘর থেকে বের হওয়ার আগে বিশেষ কিছু যত্ন নিলেই দূর হবে ত্বকের পোড়া ভাব। যেমন বাইরে থেকে ঘরে এসেই পা ভালো করে ধুয়ে নিন। এবার শসার মুখে যে কষটুকু থাকে, তা পায়ের ত্বকে কিছুক্ষণ ঘষে পরে পানি দিয়ে ধুয়ে নিন। প্রতিদিন গোসলের জন্য হাতে যদি বেশি সময় থাকে, তাহলে হালকা কুসুম গরম পানিতে ভিনেগার আর লেবুর রস মিশিয়ে কিছুক্ষণ তাতে ডুবিয়ে রাখুন। এরপর পায়ের কালো দাগের ওপর লেবুর খোসা ঘষে নিন।